Jelaskan Sejarah dari Negation (kumpulan muzik) dalam bahasa melayu

Negation ditubuhkan semasa anggotanya sedang menuntut di ITM Shah Alam di awal tahun 1992. Diawal penubuhan Negation, line up terdiri dari Cap (gitar), Bai (dram), Yore (Bass/vokal). Persembahan pertama Negation adalah semasa Majlis Konvokesyen ITM Shah Alam tahun 1992 di mana persembahan secara bidan terjun dengan Bob (arwah) sebagai vokalis telah mengundang kontroversi dimana sewaktu persembahan, lampu dan elektrik telah dipadamkan oleh pihak Sekuriti kerana menyampaikan lagu yang dikatakan tidak bermoral.

Negation seterusnya bergerak secara serius dengan menghasilkan rehearsal bertajuk 'Just A Fucking Damn Rehearsal' pada tahun 1992 dimana Madec sebagai vokalis. Selepas pengunduran Cap (gitar), Negation telah mendapatkan Madie sebagai pengganti dan genre Negation lebih menjurus kepada Grindcore/Deathgrind. Negation telah bergerak aktif pada tahun-tahun berikutnya dengan line up Yore (bass), Bai (dram), Madec (vokal) & Madie (gitar) sehingga terhasilnya sebuah Demo 'Excessive Consumption' yang dikeluarkan pada tahun 1995 dibawah label EGP. Gig pertama negation setelah demo 'Excessive Consumption' adalah di "Moonriver' Seremban pada tahun 1995.

Negation kurang aktif disekitar tahun 1995 hingga 1998 kerana Yore telah berhijrah ke Utara tanahair kerana tugas. Pada tahun 1998, Yore telah kembali ke Kuala Lumpur dan line up Negation kembali bergerak aktif dengan gig-gig disekitar Kuala Lumpur, Johor Baharu, Pahang, Sabah dan Singapura. Pada tahun 1999, Sebuah demo bertajuk 'Grinding You High' telah dikeluarkan diikuti dengan beberapa rilisan lain antaranya Eastern Grind Unleashed (split 2005), 10.0 Richter Scale (2006) & Breeding The Sick Species (Split 2009) dan beberapa rilisan lain.

Pada tahun 2006, Bai telah mengundur diri atas sebab-sebab peribadi dan tempat beliau digantikan oleh Hezri (Arsonveil/Break The Silent). Negation kembali bergerak aktif dan bermain gig-gig di luar seperti Indonesia & Thailand. Negation telah mengalami masa sukar sekitar tahun 2010 hingga 2012 sehingga Madec berundur dari Negation.  Penghasilan Album 'With His Own Eyes What The True Enemy Of Mind Is' pada tahun 2012 dengan line up terkini Yore (Bass/vokal), Madie (Gitar) & Hezri (dram). Sebagai melengkapkan line up, Ipin (Naga Berapi) telah diserap ke dalam Negation sebagai Bassist bagi menggantikan Yore yang bertindak sebagai vokalis sepenuhnya.

Pada November 2015 Negation telah merakamkan 6 lagu terbaru untuk album split dalam bentuk kaset (Argument Beyond The Action) bersama band Wallcollapse . Yore & Madie juga terlibat untuk rilisan projek band grindcore lain seperti DooDoDeth, Hellterror, Blustering Bastard dan Goreslut.

Terkini, atas sebab-sebab yang tidak dapat dielakkan, Hezree berundur dari Negation and pada September 2018 menyaksikan line-up asal Negation iaitu Bai & Madec telah kembali bersama Negation untuk kembali bergerak aktif untuk projek rilisan album dan gigs. Line-up terkini Negation adalah Madec (vocals), Bai (drum), Yore (guitar), Madie (guitar) & Ipin (Bass).